Fear of a Blank Planet

***Fear of a Blank Planet*** je deviaty štúdiový album britskej progresívnej kapely Porcupine Tree, ktorý prvýkrát vyšiel 16. apríla 2007 v Európe, v USA 24. a v Japonsku 25. apríla 2007. V Kanade ho vydavateľstvo Warner Music Group dalo na trh 1. mája toho istého roku. Tento album sa rýchlo stal najpredávanejším albumom kapely, až kým ho neprekonal nasledujúci projekt s názvom *[[The Incident (album)|The Incident]]*.

## Charakteristiky
### Príprava albumu
Wilson začal tento album komponovať v Tel Avive na začiatku roku 2006, keď nahrával druhý album projektu Blackfield. Medzitým Richard Barbieri napísal väčšinu piesne „My Ashes“, skladba „Cheating The Polygraph“ vznikla zo spolupráce Harrisona s Wilsonom. Piesne „Way Out Of Here“, „What Happens Now?“ a „Nil Recurring“ sú spoločným dielom celej skupiny. Potom ako bol v jún album Blackfield hotový, Wilson odcestoval do Londýna aby sa stretol so skupinou na príprave materiálu pre album Porcupine Tree. Medzi júlom a augustom spolu spracovali všetko, z čoho bolo možné vybrať materiál na šesť skladieb albumu. Nahrávanie albumu skončilo v decembri 2006. Spolupracoval na ňom aj Robert Fripp, gitarista kapely King Crimson, a gitarista kanadskej kapely Rush, Alex Lifeson. V januári 2007 bolo povedané, že sa album bude volať *Fear of a Blank Planet*.

### Téma
Steven Wilson sa zmieňuje, že názov albumu je istou parafrázou na titul *[[Fear of a Black Planet]]* od kapely Public Enemy. Rozdiel medzi myšlienkami je v tom, že pokiaľ sa pôvodný album zaoberal rasovou neznášanlivosťou, jeho projekt sa zaoberá tým, čo s planétou robia technológie 21. storočia.

Konceptom albumu bola inšpirácia románom *[[Lunar Park]]* od spivovateľa Bret Easton Ellisa. Román vypovedá z pohľadu otca, ktorý je nositeľom deja, zatiaľ čo v albume ide o pohľad syna, ktorým je jedenásťročný Robby. Veľa textu piesní albumu pochádza priamo z knihy, napríklad skladba „My Ashes“, ktorá je poctou jej poslednej kapitole, v ktorej je popol z urny otca rozptyľovaný a spolu s ním unikajú aj spomienky na jeho život.

Texty sa zaoberajú typickými prejavmi neurotických porúch, ktoré ovplyvňujú mládež 21. storočia: sú nimi bipolárna porucha a porucha pozornosti. Spoločenskou tendenciou v správaní mladých je ich únik z reality, brani drôg, sociálne odcudzenie, ktoré spôsobujú aj technológie, pocit prázdnoty z informačného preťaženia médiami. V rozhovore pre časopis *Revolver* Wilson opisuje hlavnú postavu príbehu ako „druh smrteľne znudeného dieťaťa, kdekoľvek medzi 10. až 15. rokom života, ktoré trávi dennú dobu v izbe so zatiahnutými oknami, hrá na svojom PlayStation, počúva svoj iPod, komunikuje s priateľom cez textové správy v mobile, pozerá pritom tvrdú pornografiu na internete, sťahuje hudbu, filmy, pozerá správy, násilie...“

### Vydanie albumu
Iba niekoľko dní po mixovaní a nahrávaní albumu bola pripravená verzia vo filmovom zvuku 5.1. Predbežné prehrávanie vyrobeného hudobného materiálu sa konalo v New Yorku v Legacy Studios, a v londýnskych Abbey Road Studios,. Tu boli vybraté oficiálne skladby pre finálny album. Tretie prehrávanie organizované vydavateľom Roadrunner Records bez prítomnosti Wilsona sa konalo ešte raz neskôr 14. apríla v klube Phoenix v Brisbane. Vzorku so zmesou hudby *Fear of a Blank Planet* na svoju stránku na MySpace dala kapela 21. februára, 6. marca bola titulná skladba k dispozícii na iTunes ako bonusová k albumu *[[Blackfield II]]*. Už štyri dni pred oficiálnou edíciou sa album v niektorých krajinách Európy dostal na internet.

### Odozvy na album
Odozvy na album boli vo všeobecnosti pozitívne. Internetový agregátor recenzií hudobných albumov Metacritic mu udelil 82%. Allmusic aj napriek tomu, že album nemal oficiálnu podporu singlom mu pridelil 4,5&nbsp;bodu. Vzletne sa na adresu albumu *Fear of a Blank Planet* vyjadrovali kritici v renomovaných periodikách ako  *[[Rolling Stone]]*, či  *[[Chicago Tribune]]*. Časopis *[[Sound and Vision (časopis)|Sound and Vision]]* popri chválach tento album zvolil na tretie miesto albumov roka 2007.

Aj komerčne bol na tom projekt veľmi dobre. V rebríčku  Billboard 200 sa dostal album *Fear of a Blank Planet* na 59. pozíciu. Bola aj na 21. pozícii rebríčka European Top 100 Albums, úspechy mal dobré výsledky v Top&nbsp;40 Spojeného kráľovstva, Nemecka, Holandska, Talianska, Fínska, Nórska, Švédska a Poľska. Špeciálna edícia albumu, ktorej počet bol limitovaný na 10&nbsp;000&nbsp;kusov bola predaná v deň jej vydania.  The album has sold 250,000 copies worldwide.

### Ocenenia a nominácie
*Fear of a Blank Planet* sa stal podľa časopisu *[[Classic Rock (časopis)|Classic Rock]]* albumom roka 2007. Zopakoval sa tak úspech skupiny po vydaní predošlého albumu *[[Deadwing]]* v roku 2005. Webzin Metal Storm priradil albumu 14.&nbsp;pozíciu Top&nbsp;20 albumov roky 2007. Dňa 12. decembra 2007 album získal nomináciu na cenu Grammy v kategórii „Best Surround Sound Album“.

## Zoznam skladieb
### Pôvodná edícia z apríla roku 2007
#„Fear of a Blank Planet“ - 7:28
#„My Ashes“ - 5:07
#„Anesthetize“ - 17:42
#„Sentimental“ - 5:26
#„Way Out of Here“ - 7:37
#„Sleep Together“ - 7:28

### Špeciálna edícia dvojdisk CD + DVD-V
*Disk 1: Stereo Mix - CD
*#„Fear of a Blank Planet“ - 7:28
*#„My Ashes“ - 5:07
*#„Anesthetize“ - 17:42
*#„Sentimental“ - 5:26
*#„Way Out of Here“ - 7:37
*#„Sleep Together“ - 7:28
*Disk 2: 5.1 surround sound mix/ high resolution stereo mix, DVD-V
*#„Fear of a Blank Planet“ - 7:28
*#„My Ashes“ - 17:42
*#„Anesthetize“ - 17:42
*#„Sentimental“ - 5:26
*#„Way Out of Here“ - 7:37
*#„Sleep Together“ - 7:28

### Vinylový dvojalbum zo septembra 2007
*Strana A
*#„Fear of a Blank Planet“ - 7.28
*#„My Ashes“ - 5.07
*#„Cheating the Polygraph“ - 7.10
*Strana B
*#„Anesthetize“ - 17.46
*Strana C
*#„Sentimental“ - 5.26
*#„Way Out of Here“ - 7.37
*#„Sleep Together“ - 7.28
*Strana D
*#„Nil Recurring“ - 6.08
*#„Normal“ - 7.09
*#„What Happens Now?“ - 8.23

### Edícia DVD-A z októbra 2007
*Audio obsah:
*#„Fear of a Blank Planet“ - 7.28
*#„My Ashes“ - 5.07
*#„Anesthetize“ - 17.46
*#„Sentimental“ - 5.26
*#„Way Out of Here“ - 7.37
*#„Sleep Together“ - 7.28
*#„Nil Recurring“ - 5.1 only“ - 6.08
*#„Normal“ - 5.1 only“ - 7.09
*#„Cheating the Polygraph“ - 5.1 only“ - 7.10
*#„What Happens Now?“ - 5.1 only“ - 8.23
*Video materiál:
*#„Blank Planet“ - krátky film - 5.03
*#„Fear Of A Blank Planet“ - necenzurované promo video - 4.56
*#„Anesthetize“ - live film - 17:13

## Výroba albumu
*Steven Wilson – spev, gitary, klavír, klávesy
*Richard Barbieri – klávesy, syntetizátory
*Colin Edwin – basová gitara
*Gavin Harrison – bicie nástroje, perkusie

### Hostia pri nahrávaní
*Alex Lifeson – gitarové sólo v piesni „Anesthetize“
*Robert Fripp – zvuky v skladbe „Way Out of Here“
*John Wesley – vokály
* Orchester - London Session Orchestra

### Technická spolupráca
* Porcupine Tree - produkcia
* Steven Wilson - mixáž, mastering, aranžmány sláčikov
*Dave Stewart - aranžmány sláčikov
*Steve Price - hudobný inžinier
*Lasse Hoile - fotografie

## Referencie

## Zdroj

Kategória:Albumy Porcupine Tree
Kategória:Hudobné albumy z 2005